
PASIŪLYMAS DĖL EUROPOS PARLAMENTO SPRENDIMO
dėl pasiūlymo dėl Europos Centrinio Banko priežiūros valdybos pirmininko skyrimo
(N9-0053/2023 – C9‑0342/2023 – 2023/0901(NLE))
(Pritarimas)
Europos Parlamentas,
–	atsižvelgdamas į 2023 m. rugsėjo 13 d. Europos Centrinio Banko pasiūlymą (C9-0342/2023),
–	atsižvelgdamas į 2013 m. spalio 15 d. Tarybos reglamento (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika[footnoteRef:1], 26 straipsnio 3 dalį, [1:  OL L 287, 2013 10 29, p. 63.] 

–	atsižvelgdamas į 2013 m. lapkričio d. Europos Parlamento ir Europos Centrinio Banko tarpinstitucinį susitarimą dėl demokratinės atskaitomybės vykdymo ir Europos Centriniam Bankui pavestų uždavinių vykdymo priežiūros praktinių sąlygų įgyvendinant bendrą priežiūros mechanizmą[footnoteRef:2], [2:  OL L 320, 2013 11 30, p. 1.] 

–	atsižvelgdamas į savo 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes[footnoteRef:3], [3:  OL C 23, 2021 1 21, p. 105.] 

–	atsižvelgdamas į savo 2020 m. sausio 16 d. rezoliuciją „Ekonominės ir pinigų sąjungos institucijos ir įstaigos: interesų konfliktų, pasibaigus darbiniams santykiams viešajame sektoriuje, prevencija“[footnoteRef:4], [4:  OL C 270, 2021 7 7, p. 113.] 

–	atsižvelgdamas į Darbo tvarkos taisyklių 131 straipsnį,
–	atsižvelgdamas į Ekonomikos ir pinigų politikos komiteto pranešimą (A9-0000/2023),
A.	kadangi Tarybos reglamento (ES) Nr. 1024/2013 26 straipsnio 3 dalyje numatyta, jog Europos Centrinis Bankas turi pateikti Parlamentui pasiūlymą dėl Priežiūros valdybos pirmininko skyrimo ir kad pirmininkas renkamas taikant atvirą atrankos procedūrą, apie kurią Parlamentas ir Taryba turi būti tinkamai informuojami ir kurioje dalyvauja asmenys, turintys pripažintą padėtį ir patirties bankininkystės ir finansų reikaluose, bet kurie nėra Valdančiosios tarybos nariai;
B.	kadangi Tarybos reglamento (ES) Nr. 1024/2013 26 straipsnio 2 dalyje nustatyta, kad skiriant Priežiūros valdybos narius pagal tą reglamentą turi būti laikomasi lyčių pusiausvyros, patirties ir kvalifikacijos principų; kadangi Parlamentas yra įsipareigojęs užtikrinti lyčių pusiausvyrą aukščiausiuose postuose bankininkystės ir finansinių paslaugų srityje; kadangi visos Sąjungos ir nacionalinės institucijos ir įstaigos turi įgyvendinti konkrečias priemones lyčių pusiausvyrai užtikrinti;
C.	kadangi pagal 2013 m. lapkričio 6 d. Tarpinstitucinio susitarimo II skyriaus „Atrankos procedūros“ antrą ir trečią įtraukas Europos Centrinis Bankas 2023 m. liepos 5 d. patvirtino galutinį kandidatų eiti Priežiūros valdybos pirmininko pareigas sąrašą ir tą sąrašą kartu su vertinimo ataskaita pateikė Parlamentui;
D.	kadangi 2023 m. rugsėjo 13 d. Europos Centrinis Bankas priėmė pasiūlymą dėl Claudios Buch skyrimo Priežiūros valdybos pirmininke ir šį pasiūlymą perdavė Parlamentui;
E.	kadangi Parlamento Ekonomikos ir pinigų reikalų komitetas ėmėsi vertinti siūlomos kandidatės kvalifikaciją, visų pirma atsižvelgdamas į Tarybos reglamento (ES) Nr. 1024/2013 26 straipsnio 2 ir 3 dalyse nustatytus reikalavimus;
F.	kadangi 2023 m. rugsėjo 20 d. komitetas surengė siūlomos kandidatės klausymą, per kurį ji pasakė įžanginę kalbą ir atsakė į komiteto narių klausimus;
1.	[Pritaria Claudios Buch skyrimui Europos Centrinio Banko priežiūros valdybos pirmininke penkerių metų laikotarpiui]
[Nepritaria Claudios Buch skyrimui Europos Centrinio Banko priežiūros valdybos pirmininke ir prašo atsiimti pasiūlymą bei pateikti naują];
[bookmark: _GoBack]2.	paveda Pirmininkei perduoti šį sprendimą Europos Vadovų Tarybai, Tarybai, Komisijai, Europos Centriniam Bankui ir valstybių narių vyriausybėms.

